《次韵国佐侍郎即事》
宋代·綦崇礼

雪霁春未和，寒云惨多阴。同乡有期约，学海慵沿寻。

吾衰今得友，晚交契则深。岁寒见松柏，茂悦依同林。

倚市人所贱，在山泉可斟。蟠桃着实迟，劝我简蒿簪。

吟窗拥翠娥，分定那得侵。愧笑领君意，取酒问胸襟。

作者简介：（1083—1142）高密人，徙居潍州北海，字叔厚，一字处厚。徽宗政和八年进士。自幼聪颖，十岁能为邑人作墓铭。调淄县主簿，为太学正，迁博士，摄给事中。高宗南渡，授中书舍人，知漳、明州。累除翰林学士。所撰诏命数百，文简意明。以宝文阁直学士知绍兴府，适金人入侵，督缮城郭，厉甲兵，用心劳苦。后退居台州。平生廉俭寡欲，潜心辞章，洞晓音律。有《北海集》。